Document ID: /roh_data/filtered/fineweb-2-filterrobots_roh.jsonl.gz/36045

Porto n’è betg in’equipa cun superstars senza fin, sco Real Madrid, FC Barcelona u Bayern München. Ma tuttina, l’equipa da Porto ha ina valur ch’è 4 giadas pli auta che quella da Basilea. Spezialmain sin in giugader sto il FC Basilea far attent. Numnadamain sin Jackson Martinez. 16 gols en 21 gieus ha il Columbian sajettà questa stagiun en la liga portugaisa, ed en la Champions League ha el sajettà 5 gols en 5 gieus.
Era Basilea è campiun da transfers
Il Club da ballape da Basilea vala sco campiun svizzer en far transfers. Els èn buns da cumprar giugaders favuraivels e silsuenter da vender quels per in aut pretsch.
Il FC Porto vegn savens era numnà il campiun mundial da transfers. I na dat numnadamain betg in club che fa uschè blers daners cun transfers.
Cun la strategia da cumprar giugaders favuraivels e vender char els ha il FC Porto gudagnà passa 300 milliuns euros ils davos bun 10 onns.